  Майя Бывальцева 22-тӥ инвожое Удмуртиысь делегация 357-тӥ стрелковой дивизиысь бырем ожгарчиослы синпелетэз усьтонэ пыриськиз. Ужрад ортчиз Смоленск улосвылысь Сычёвка карын. Со сярысь ивортэ улосвыл тӧролэн но кивалтэтлэн пресс-службазы. Синпелет гранитлэсь лэсьтэмын, вылаз винтовка, каска но гвоздикаос суредамын. Вань гожтэмез но: «За подвиг ради жизни на земле Отчизна-мать Вам благодарна вечно». Синпелетэз усьтыны коньдонэз резерв фондысь висъяз элькунлэн тӧроез Александр Соловьёв. Удмуртиысь делегациен Сычёвкае вуизы бырем ожгарчиослэн ӵыжы-выжыоссы. Соос пӧлын офицерлэн нылыз Фаина Колесникова. «1941–1942 аръёсы Удмуртиын кылдытэм стрелковой дивизия нырысетӥ ожъёссэ Смоленск котырын ортчытӥз. Милям огазеяськонмы Смоленск улосвылын бырем ожгарчиосты утчан ужзэ азьланьтэ», — пусйиз элькунысь егитъёслэн «Долг» огазеяськонзылэн кивалтӥсез Фаиль Ибрагимов. Тодэ вайытом, 357-тӥ стрелковой дивизие Удмуртиысь 11 сюрслэсь трос ожгарчиос пыризы. 1942-тӥ арын со 39-тӥ Армиен ӵож Осуга, Сычёвка пала наступление мынӥз, котыртэме шедиз, отын 29-тӥ Армиен огазеяськиз но котыртэмысь потӥз, 3 сюрс гинэ адями утиськиз. Тегъёс: Мерлык Удмуртия АлександрСоловьёв синпелет БыдӟымАтыкайож Смоленск  